b'\n_START_ARTICLE_\nJezusov drugi prihod\n_START_PARAGRAPH_\nJezusov drugi prihod je kr\xc5\xa1\xc4\x8dansko verovanje, da bo Jezus tik pred koncem sveta ponovno pri\xc5\xa1el na svet in da bo takrat dokon\xc4\x8dno presodill vse \xc5\xbeive in mrtve. Pravi\xc4\x8dni bodo zveli\xc4\x8dani, ostali pa pogubljeni. Jezusov drugi prihod se v\xc4\x8dasih imenuje tudi paruzija (iz gr\xc5\xa1\xc4\x8dine \xcf\x80\xce\xb1\xcf\x81\xce\xbf\xcf\x85\xcf\x83\xce\xaf\xce\xb1 [parusia] = navzo\xc4\x8dnost; \xce\xb4\xce\xb5\xcf\x85\xcf\x84\xce\xad\xcf\x81\xce\xb1 \xcf\x80\xce\xb1\xcf\x81\xce\xbf\xcf\x85\xcf\x83\xce\xaf\xce\xb1 [devtera parusia] = druga navzo\xc4\x8dnost, drugi prihod)._NEWLINE_Teolo\xc5\xa1ka veda, ki govori o Jezusovem drugem prihodu in o koncu sveta, se imenuje eshatologija._NEWLINE_Po Svetem pismu in kr\xc5\xa1\xc4\x8danski tradiciji bodo Jezusov drugi prihod napovedovala velika znamenja na zemlji in na nebu._NEWLINE_Prvi kristjani so pri\xc4\x8dakovali, da se bo Jezusov drugi prihod zgodil \xc5\xbee zelo kmalu (nekaj let po njegovi smrti). Tudi v dana\xc5\xa1njem \xc4\x8dasu obstajajo verska gibanja, ki napovedujejo skoraj\xc5\xa1nji Jezusov drugi prihod - imenujemo jih na kratko adventisti (latinsko: adventus redemptoris = prihod odre\xc5\xa1enika); velika ve\xc4\x8dina dana\xc5\xa1njih kristjanov pa ne pri\xc4\x8dakuje konca sveta tako kmalu.'